kardosdrur/scandi-wiki huggingface dataset:
Premier League 2005-06

Premier League 2005-06 varede fra 13. august 2005 til 7. maj 2006. Chelsea FC blev ligamester for andet år i træk.  Birmingham City, West Bromwich Sunderland rykkede ned til The Championship.

Ligatabel

Kilde:

Topscorerlisten
Kilde:

Referencer 

2005-06
La Liga 1998-99

Sæsonen blev indledt 29. august 1998 og afsluttet 20. juni 1999.  Raúl González fra Real Madrid blev topscorer med 25 ligamål. FC Barcelona vandt ligaen.

Ligatabel	
	
K=kampe spillet, V= vundet, U= uafgjort, T= tabt, MF-MM= mål for-mål imod, P = Point

Fodbold i 1998
Fodbold i 1999
La Liga 1997-98

Primera División 1997-98 var den 67. sæson i spansk fodbold siden ligaen blev indført. Sæsonen blev indledt 30. august 1997 og afsluttet 16. maj 1998. Christian Vieri fra Atlético Madrid blev topscorer med 24 ligamål. FC Barcelona vandt sin 15. ligatitel denne sæson.

Ligatabel	
	
K=kampe spillet, V= vundet, U= uafgjort, T= tabt, MF-MM= mål for-mål imod, P = Point

Fodbold i 1997
Fodbold i 1998
Christian Lunn

Christian Ditlev Lunn (ved dåben: Kristian) (født 2. december 1804 på Fødselsstiftelsen i København, død 19. august 1890 i Hellebæk) var en en dansk departementschef og overformynder, bror til Carl Frederik August og Peter Lunn.

Militær karriere 
Han var en søn af major, ejer af Knabstrup og Dorthealyst Willars Knudsen Lunn og Henriette Caroline Eleonore født Hersleb. Han blev 1822 student fra Herlufsholm og underofficer i Kongens Livkorps, 1827 sekondløjtnant, 1829 premierløjtnant, 1834 kaptajn og kompagnichef, blev 1836 sat uden for nummer og à la suite og fik 1843 afsked fra Hæren.

Juridisk karriere 
Imens blev 1828 Lunn juridisk kandidat, 1830 volontør i Danske Kancelli, 1834 kancellist i dettes kontor for kirke- og almueskolesager, 1840 chef for Kancelliets brandforsikringskontor, 1841 chef for dets kontor for lens- og udskrivningssager samt lenssekretær og 1848 departementschef for Justitsministeriets 3. departement, 1854 for 2. departement. Den nidkærhed, pålidelighed og forretningsdygtighed, han i disse stillinger og som medlem af flere vigtige kommissioner havde lagt for dagen, bidrog væsentlig til, at man efter omordningen af Københavns Overformynderi i slutningen af 1857 satte ham i spidsen for denne institution. Han omfattede denne virksomhed med varm interesse, og under de overvejelser, der gik forud for Loven af 26. maj 1868, blev der jævnlig lagt beslag på hans sagkundskab, ligesom det også blev ham, der ledede den praktiske gennemførelse af denne lov, ifølge hvilken alle de tidligere Overformynderier for landet og købstæderne som en særlig afdeling henlagdes under overformynderen for København. 1869 blev han således overformynder. På grund af svækket helbred søgte han 1878 sin afsked og fik denne, og han døde 19. august 1890 på Frederiksberg.

1842 var han blevet kancelliråd, 1846 justitsråd, 1850 etatsråd og ved sin afgang 1878 konferensråd. 13. juli 1851 Ridder af Dannebrogordenen, 30. december 1857 Dannebrogsmand og 25. november 1876 Kommandør af 2. grad af Dannebrog.

Lunn var desuden 1841 og 1846 sekretær i Kommissioner vedr. værnepligt, 1848-80 direktør ved De Klarupske Stiftelser, 1854 tilforordnet i repræsentantskabet for Det kgl. octr. alm. Brandassurance-Co. for Varer og Effekter indtil 1858, 1855 formand for Kommissionen vedr. omordning af brandforsikringsvæsenet.

Han blev gift 5. november 1840 i Helligåndskirken med Elise Wilhelmine Lange (31. juli 1817 i København - 27. august 1901 på Frederiksberg), datter af overpræsident Michael Lange.

Han er begravet på Frederiksberg Ældre Kirkegård.

Gengivelser 
 Portrætmaleri
 Portrætmaleri af Carl Bloch (1883, Overformynderiet)
 Buste af Axel Frederik Pacht (1879, Overformynderiet)
 Fotografi (Det Kongelige Bibliotek)

Kilder 
 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Albert Leth og G.L. Wad, Dimitt. fra Herlufsholm.
 Danske Jurister 1736-1936.

Eksterne henvisninger 
 

Departementschefer i Justitsministeriet
Kommandører af Dannebrog
Christian
Konferensråder fra Danmark
Danskere i 1800-tallet
Personer fra København
Officerer fra Danmark
Herlovianere
Carl Frederik August Lunn

Carl Frederik August Lunn (født 12. september 1808 på Dortheaslyst, død 9. juni 1886 på Knabstrup) var en dansk godsejer, bror til Christian og Peter Lunn og far til Villars Lunn.

Han var en søn af major, ejer af Knabstrup og Dorthealyst Willars Knudsen Lunn og Henriette Caroline Eleonore født Hersleb. Lunn lærte landvæsen på Frydendal til 1826, blev 1827 exam.jur., var 1828-32 forvalter på Knabstrup, 1832 volontør i Generalstabens bureau, fik 1835 afsked og blev udnævnt til virkelig krigsassessor, blev forpagter af Dorthealyst, 1846 af Knabstrup og blev 1865 ejer af samme. Han blev 1876 etatsråd. Lunn var lokal- og personalhistorisk forfatter. Han udgav 1884 Efterretninger om min Farfader Christian Ditlev Lunn: Uddragne og samlede deels af hans egne Optegnelser deels af Meddelelser fra forskiellige Kilder og er skildret i Meddelelser om Etatsraad Frederik Carl August Lunn (1888).

Han blev gift 30. oktober 1837 i Trinitatis Kirke med Gedske Cathrine "Catinca" Resch (31. oktober 1813 i København - 3. november 1901 på Knabstrup), datter af købmand i København, senere ejer af Kongsdal Jacob Bentzen Resch og Anna Laurentze Neergaard.

Kilder 
Danske Jurister 1736-1936.

Carl Frederik August
Etatsråder fra Danmark
Godsejere fra Danmark
Jurister fra Danmark
Danskere i 1800-tallet
Genealoger fra Danmark
Faglitterære forfattere fra Danmark
Exam.jur.

Exam.jur. (lat: examinatus/examinata juris - én, som har bestået eksamen i retsvidenskab) blev oprindeligt indført i 1736 som komplementæruddannelse til cand.jur. Exam.jur. var anderledes ved ikke at forudsætte en studentereksamen eller latinkundskaber, og blev derfor også betegnet "dansk jurist". Denne form for exam.jur. blev afskaffet i 1936.

Sidenhen indgik betegnelsen exam.jur. på lige fod med exam.art. og exam.scient. - altså som betegnelse for en person, der havde bestået eksamen på niveauet første del (af studiet), hvilket for juridiske studerende svarede til 1.årsprøven samt det obligatoriske økonomiske element.

Titlen exam.jur. er i vidt omfang gået af brug siden 1995, idet den ikke er relevant under den angelsaksiske uddannelsesstruktur. Ikke desto mindre er betegnelsen ikke afskaffet.

Videregående uddannelser i Danmark
Retsvæsen
Stillingsbetegnelser
Willars Knudsen Lunn

Willars Knudsen Lunn (født 7. december 1775, død 16. marts 1865 på Knabstrup) var en dansk godsejer, far til Carl Frederik August, Christian og Peter Lunn.

Han var søn af forvalter på Einsiedelsborg, senere ejer af Knabstrup, justitsråd, cand.theol. Christian Ditlev Lunn og Dorthea Cathrine Knudsen, blev 1792 student (privat dimitteret), 1796 exam.jur., 1805 premierløjtnant i Nordre sjællandske Landeværnsregiment og fik 1808 afsked. Han var befalingsmand ved kystmilitsen, da han samme år fik afsked som kaptajn, 1828 ny afsked som major. 1814 arvede han Knabstrup og Dorotheaslyst, som han ejede til sin død. Lunn blev 25. august 1852 Ridder af Dannebrog og 12. august 1864 Dannebrogsmand.

Hesteracen Knabstrupperen er oprindeligt fremavlet på Knabstrup af Willars Knudsen Lunn i begyndelsen af 1800-tallet, og racen har sit navn fra gården.

Ægteskaber 
Lunn blev gift 1. gang 5. september 1800 på Knabstrup med Henriette Cathrine Louise Hersleb (ved dåben: Catharine Lovise, 2. august 1780 - 12. august 1801 på Knabstrup), datter af justitsråd Peter Hersleb. 2. gang ægtede han 5. september 1802 i Kongens Lyngby Henriette Caroline Eleonora Hersleb (29. april 1784 i København - 14. oktober 1872 på Dorotheaslyst), søster til 1. hustru.

Han er begravet på Sønder Jernløse Kirkegård.

Kilder 
Danske Jurister 1736-1936.

Eksterne henvisninger 
 

Willars Knudsen
Riddere af Dannebrog
Godsejere fra Danmark
Jurister fra Danmark
Danskere i 1700-tallet
Danskere i 1800-tallet
Drosselfluesnapper

Drosselfluesnapperen (Bradornis infuscatus) er en fugleart i fluesnapper-familien.

Udbredelse 
Arten er udbredt i Angola, Botswana, Namibia, og Sydafrika.

Habitat 
Drosselfluesnapperens naturlige habitat er tør savanne.

Galleri

Kilder/Henvisninger 

Fluesnappere
Roskilde Festival-gruppen

Roskilde Festival-gruppen, engelsk Roskilde Festival Group er en samlende betegnelse for virksomhederne Foreningen Roskilde Festival, Fonden Roskilde Festival og Fondens datterselskab Roskilde Kulturservice A/S. Gruppen deltager i planlægning og afvikling af en række kulturarrangementer, hvoraf Roskilde Festival er den største.

Roskillde Festival-gruppen er ligeledes med til at skabe Roskilde Festival Højskole.

Organisation 
Foreningen Roskilde Festival har ansvaret for afviklingen af den årlige Roskilde Festival, som har været afholdt siden 1971. Fonden Roskilde Festival samler gruppens øvrige aktiviteter i form af bl.a. rådgivning, projektledelse og udlejning af materiel. Roskilde Kulturservice A/S leverer personale til gruppens projekter. 

De tre virksomheder har hver sin bestyrelse, som udelukkende består af frivillige bestyrelsesmedlemmer. Bestyrelserne har ansat en direktion, der står for den daglige ledelse af hele gruppen.

Almennyttighed 
Roskilde Festival-gruppen er en almennyttig virksomhed, hvis overordnede formål er at støtte humanitært, andet velgørende, almennyttigt og kulturelt arbejde med særligt fokus på børn og unge. 

Foreningen arrangerer hvert år begivenheden Roskilde Festival med det formål at skaffe midler til velgørende formål. Foreningen er fritaget fra at betale moms og må derfor ikke bruge overskuddet til at arrangere kommende festivaler eller andre investeringer. Alt overskuddet går derfor efter endt festival direkte til velgørenhed. Siden 1972 har Roskilde Festival-gruppen givet 321.639.643 kr. til velgørende formål.

Værdigrundlag 
Vi tror på mennesker og på fællesskaber.

Vi tror på kunstens betydning i fællesskabet.

Og vi mener, at forandring for fællesskabet skabes bedst i fællesskab.

Det er fundamentet for den måde, vi agerer på, og den måde vi vil opleves på.

Derfor er medmenneskelighed, tillid og åbenhed centrale værdier for os. 

Og derfor er vi engagerede og nysgerrige, derfor udfordrer vi os selv og omverden.

Derfor er kunst og kultur vores omdrejningspunkt.

Derfor er vi ildsjæle.

Eksterne henvisninger 
 Gruppens hjemmeside

Kilder 

Gruppen
1. Fußball-Bundesliga 2005-06

Bundesliga 2005-2006 blev vundet af Bayern München, fem point foran Werder Bremen. 1. FC Kaiserslautern, 1. FC Köln og MSV Duisburg rykkde ned. Bremen scorde flest mål med 79.

Ligatabel

Sæsoner i 1. Fußball-Bundesliga
Fodboldsæson 2005-06
1. Fußball-Bundesliga 2004-05

Bundesliga 2004-05 var den 42. sæson af Bundesligaen. FC Bayern München vandt ligaen denne sæson.

Ligatabel

Sæsoner i 1. Fußball-Bundesliga
Fodboldsæson 2004-05
1. Fußball-Bundesliga 2003-04

Bundesliga 2003-04 var den 41. gang, Bundesligaen blev afholdt. SV Werder Bremen blev ligamester denne sæson.

Ligatabel

Sæsoner i 1. Fußball-Bundesliga
Fodboldsæson 2003-04
Hans Jantzen

Hans Henrik Jantzen (14. februar 1857 på Vesterladen ved Nørresundby – 15. februar 1897 i New York, New York, USA) var en dansk maler.

Han var søn af gårdejer, senere toldmægler på Sankt Croix Julius Gotfred Peter Jantzen (1828-?) og Thora Anine Constance Resch (1827-1875). Efter sin konfirmation kom han i maler­lære, besøgte Det tekniske Selskabs Skole og Carl F. Andersens tegne­skole, kom i januar 1878 ind på Kunstakademiet, hvorfra han den 25. maj 1888 fik afgangsbevis som maler. Han udstillede på Charlottenborg Forårsudstilling 1885-86 og i 1889, første gang et portræt, senere landskaber, til dels i pastel og i 1889 tillige en radering. Han var en dygtig tegner. Nogen sygelighed, mulig frem­kaldt af overanstrengelse, hæmmede hans udvikling. Imidlertid rettede han sig og rejste i foråret 1891 til New York, hvor han uden stort held prøvede at ernære sig som portrætmaler, og hvor han allerede døde 1897. Han var ugift.

Værker 
 Portræt af fru D. (knæstykke, udstillet 1885)
 Sildig eftermiddag ved Fuglesangssøen (pastel, udstillet 1885)
 Sommerdag i Ordrup Mose (pastel, udstillet 1886)
 Ved Bellevue (pastel, udstillet 1886)
 Carl Frederik August Lunn (tegning, 1888, Det Kongelige Bibliotek)
 Mose ved Knabstrup (udstillet 1889)
 Mose ved Roskilde (J.F. Willumsens Museum)
 Tre raderinger med landskabsmotiver i Den Kongelige Kobberstiksamling

Kilder 
 

Malere fra Danmark
Personer fra Jylland
Landskabsmalere
Portrætmalere
Danskere i 1800-tallet
Grafikere fra Danmark
1. Fußball-Bundesliga 2002-03

Bundesliga 2002-03 var den 40. gang, turneringen blev afholdt. FC Bayern München blev ligamester denne sæson.

Ligatabel

K=kampe spillet, V= vundet, U= uafgjort, T= tabt, MF-MM= mål for-mål imod, P = Point

Sæsoner i 1. Fußball-Bundesliga
Fodboldsæson 2002-03
Melodic

Melodic er en internationalt daglig internetpublikation om musik med anmeldelser, interviews, kommentarer og nyeder. Det fokuserer på uafhængig musik, men dækker en lang række musikgenrer som rock, pop, folkemusik, jazz, heavy metal, elektronisk musik eksperimentel musik.

Webstedet blev etableret i 1999. Det fokuserer på ny musik, men Melodics journalister anmelder også genudgivne album og bokssæt. Siden udgiver også "best-of" lister årligt, som rangerer de bedste albums fra hvert år.

Referencer

Eksterne henvisninger 
 Melodic.net

Anmeldelsesnetsteder
Nettidsskrifter
Tidsskrifter om musik
Etableret i 1999
Barockpinto

Barok Pinto er en ny hesterace som er en krydsning mellem en frieser-hest og en pinto.

Dens stamfader er Bonte Nico, som er født i Holland i 1957. Bonte Nico´s ejer P.S.Hallinger havde en lang kamp for at få sin hingst kåret og godkendt. Dette lykkedes til alt held for ham da Bonte Nico var 9 år.

Kraftigt og ikke for langt hoved. En lille smule romernæse er typisk. Halsen er kraftig bemusklet, og har forholdsvis høj rejsning.
Kroppen skal være kvadratisk med et bredt bryst og en ikke for lang ryg. Krydset skal være afrundet og muskuløs, som hos frieseren.
Barock pintoen skal være stærk robust hest med udpræget smidighed. Hovene skal være kraftige og hårde. Bevægelsen skal være så man ser spændingen/svingene fra bagbenene. Høje knæløft er en selvfølge. den bliver normalt 165-170 i stang men kan blive 180 i stang.
Barock pintoen kan på grund af sin høje intelligens og venlige karakter overfor mennesker bruges i den høje skole. Den bliver mest brugt som ride og kørehest. Dens besiddelse af robust og sundhed gør at den klarer sig fint med blot et læskur.

Eksterne henvisninger 

 Dansk Pinto Forening

Referencer 

Hesteracer
BNP Paribas

BNP Paribas () er en fransk multinational bank- og finanskoncern med hovedsæde i Paris. I 2013 var det verdens fjerdestørste bankkoncern, målt på antal aktiver. Den blev etableret i år 2000 ved en fusion mellem Banque Nationale de Paris (BNP) og Paribas.

BNP Paribas slap forholdsvist godt gennem finanskrisen 2007-2010 med et resultat på 3 mia. € i 2008 og 5,8 mia. € i 2009, begge år var der gode intægter fra handel gennem CIB (virksomheds- og investeringsbankdelen). BNP Paribas har en høj kreditrangering og er rangeret A+ af S&P, A2 af Moody's og A+ af Fitch.

Virksomheden er en universel bank delt i tre strategiske forretningsområder: Privatkundebank, virksomheds & investeringbank og investeringsløsninger (som inkluderer portefølgeforvaltning, custodial banking og ejendomsservices).

BNP Paribas' fire hjemmemarkeder er Frankrig, Italien, Belgien og Luxembourg. Desuden drives omfattende privatbankkundeforretninger i USA, Polen, Tyrkiet, Ukraine og Nordafrika. Der drives investeringsbank i New York, London, Hongkong og Singapore. I Danmark er BNP Paribas tilstede gennem datterselskabet LaSer-koncernen, der driver Ekspres Bank som et datterselskab.

Aktionærer 
BNP Paribas' største aktionærer er:
 Frankrig (17 %)
 Belgien (11,6 %)
 AXA - et forsikringselskab
 Kunder
 Medarbejdere
 General Mediterranean Holdings - en finanskoncern

Markedsføring 
BNP Paribas er en af de vigtigste sponsorer for tennisturneringen French Open. Desuden sponsoreres tennisturneringen BNP Paribas Open i Californien.

Primære datterselskaber

Privatkundebanker 
 BNP Paribas France (mere end 2.200 afdelinger)
 Banque de Bretagne (Frankrig – Bretagne)
 BancWest (Bank of the West & First Hawaiian Bank i USA)
 BMCI (Marokko)
 BNP Paribas Egypt (Egypten)
 Banca Nazionale del Lavoro (BNL) (Italien)
 Turk Ekonomi Bankasi (TEB) (Tyrkiet)
 BNP Paribas Fortis (Belgien, Tyskland, Polen, Tyrkiet)
 BGL BNP Paribas (Luxembourg)
 Sahara Bank (Libyen)
 UkrSibbank (Ukraine)
 BCI Mer Rouge Djibouti
 Banque de Wallis-et-Futuna
 Banque Internationale pour le Commerce et l'Industrie du Sénégal (Senegal)

Øvrige datterselskaber 
 Alfred Berg
 Atisreal navneskifte til BNP Paribas Real Estate
 BNP Paribas Arbitrage
 BNP Paribas Assurances med Cardif, Pinnacle
 BNP Paribas Asset Management
 BNP Paribas Primebrokerag
 BNP Paribas Leasing Solutions with Arval, car leasing and Artegy

 BNP Paribas Securities Services
 BNP Paribas Wealth Management med Isinger de Beaufort, BNP Paribas Private Banking
 Cetelem
 LaSer UK med Galeries Lafayette
 CortalConsors
 FundQuest
 SBI Life Insurance Company Limited et joint venture forsikringsselskab med State Bank of India
 Geojit BNP Paribas
 L'Atelier
 Creation Consumer Finance
 Lafayette Services
 BNP Paribas Personal Investors Luxembourg 
 SAIB-BNP Paribas Asset Management

Kilder

Eksterne henvisninger 

Officielle webside

Finansielle servicevirksomheder fra Frankrig
Etableret i 2000
Banker fra Frankrig
Multinationale virksomheder
Virksomheder i Paris
Skærpiber

 
Skærpiber (Anthus petrosus) er en 16 centimeter stor spurvefugl, der yngler i det nordvestlige Europa ved stenede eller klippefyldte kyster. I Danmark yngler arten fåtalligt ved havnemoler og stenede strande ved Kattegat. Den lever af insekter om sommeren og snegle og krebsdyr om vinteren.

Skærpiber ligner meget de andre pibere, men benene er mørke, og fjerdragten er mørkere med mere udflydende pletter på undersiden. Stemmen er svær at skelne fra engpibers og bjergpibers.

Arten er en typisk fugl langs Norges og Sveriges kyster, men er i Danmark en sjælden ynglestandfugl i kattegatområdet på strande med store sten eller ved havnemoler. Den kan dog være ret almindelig som trækgæst forår og efterår.Den er regnet som en truet art på den danske rødliste 2019.

Taksonomi 
Skærpiber blev tidligere betragtet som underarten littoralis af bjergpiber (Anthus spinoletta), men kaldes nu, sammen med en anden tidligere underart af bjergpiber, for en selvstændig art.

Underarter 
To underarter findes af skærpiber:
 A. petrosus petrosus, Britiske Øer og det vestlige Frankrig
 A. petrosus littoralis, Skandinavien til det nordvestlige Rusland

Noter

Kilder/Eksterne henvisninger 
 Benny Génsbøl, Nordens fugle - en felthåndbog, 1987. .
 

 

Pibere
Fugle fra Skandinavien
Storbritanniens fugle
Bjergpiber

Bjergpiber (Anthus spinoletta) er en 17 centimeter stor spurvefugl, der yngler over skovgrænsen i Central- og Sydeuropas bjerge samt i dele af Asien. Den europæiske bestand er trækfugle, der om efteråret trækker mod nordvest til bl.a. Holland og Nordtyskland. Andre bestande overvintrer i Spanien og Nordafrika.

I Danmark er bjergpiberen en sjælden gæst mellem oktober og april over hele landet, men især nær kysten, f.eks. i Vejlerne i Nordjylland.

Arten ligner i vinterdragten meget skærpiber, men oversiden er lysere brun, og undersidens grundfarve er lysere med mere distinkte pletter. I sommerdragten er brystet svagt lyserødt. Stemmen ligner skærpibers og engpibers.

Kilder/Eksterne henvisninger 

Pibere
Europas fugle
Fugle fra Centralasien
Markpiber

Markpiber (Anthus campestris) er en 17 centimeter stor spurvefugl, der yngler spredt over en stor del af Eurasien. Arten er i Europa især udbredt i Syd- og Østeuropa. Den er en sjælden ynglefugl i Danmark i klitter og andre åbne steder nær kysten. Det er en trækfugl, der overvintrer i sahelområdet i Afrika, på den Arabiske Halvø eller i Grækenland og Tyrkiet.

Markpiberen er tydeligt forskellig fra de fleste andre pibere, idet dens fjerdragt er lysere og som regel uden pletter på undersiden. Halen er lang og gulbrun med hvide kanter. Stemmen er karakteristisk, da sangen er et kraftigt, mere eller mindre taktfast gentaget zirr-li og kaldet et schilp eller tsiiip, der minder om gråspurvens eller den gule vipstjerts. Sangen fremføres oftest i sangflugt i store buer højt over jorden.

Bestanden af markpiber er i den sidste del af 1900-tallet gået tilbage i de fleste europæiske lande. I Danmark blev der i 2011 kun registreret to ynglepar, mens der i 1978 blev vurderet at være 30-50 par. Den er regnet som kritisk truet på den danske rødliste 2019.

Kilder og henvisninger 

 Benny Génsbøl, Nordens fugle - en felthåndbog, 1987. .
 

Pibere
Europas fugle
Fugle fra Centralasien
Kreditvurdering

En kreditvurdering er en evaluering af en debitors (låntagers) kreditværdighed, der kan være tale om en person, virksomhed, organisation eller land. Vurderingen kan foretages af et kreditvurderingsbureau og vedrører en vurdering af debitorens muligheder for at betale gæld og en sandsynlighedsvurdering af at debitoren ikke kan betale sin gæld.

Kreditvurderinger foretages på baggrund af kvalitative og kvantitative informationer; offentligt tilgængelige informationer og private informationer. 

Kreditvurdering er ikke baseret på matematiske formler, men foretages med baggrund i dømmekraft og erfaringer. 

En dårlig kreditvurdering er et tegn på at kreditvurderings-virksomheden vurderer, at der er en høj risiko for, at debitor ikke kan betale sin gæld.

Kreditrangeringsbureauer lever af at foretage kreditrangeringer med baggrund i kreditvurderinger.

Kilder 

Vurdering
Ni'lin

Ni'lin (Arabisk: نعلين) er en palæstinensisk by i Ramallah- og al-Bireh-distriktet på den centrale Vestbred. Byen ligger 17 kilometer vest for Ramallah og omkring 3 kilometer fra Armistice-linjen fra 1949, den såkaldte "grønne linie". Mod nordøst grænser Ni'lin op til Deir Quaddis og de israelse bosættelser Nili og Na'ale, mod syd ligger landsbyen al-Midya samt bosættelsesblokken Modi'jn Illit (Kiryat Sefer). Mod nordvest ligger landsbyerne Budrus (4km) og Oibya (5km). Byens fulde areal består af omkring 15.000 duman af hvilke 660 er byområde. Under Oslo II blev 93.3% af byens landområder klassificeret som 'Area C'

De fleste af byens indbyggere er afhængige af landbruget som indkomst, og inden den anden Intifadas udbrud havde mange håndværksmæssigt arbejde i Israel. Ifølge Palestinian Central Bureau of Statistics havde byen et befolkningstal på omkring 4.750 i 2006.
Med sin beliggenhed 262 meter over havoverfladen har Ni'lin milde vintre og varme tørre somre med dagtemperaturer på gennemsnitligt 32 grader celsius.

Historie 
I 1596 optræder Ni'lin for første gang i de osmanniske skatteregistre som værende en del af Nahiyaen af Ramla af Liwaen af Gaza. Byens indbyggere bestod af 72 husholdninger, alle muslimske, og de betalte skatter af hvede, byg, sommer afgrøder, oliventræer, frugttræer, geder og/eller bistader, samt en presse til oliven eller vindruer.
I 1882 beskrev 'the Palestinian Exploration Fund's Survey of Western Palestine' Ni'lin som "en stor landsby på høj grund, omgivet af oliven og betjent af cisterner". 
I den britiske optælling af Palæstina fra 1922 havde landsbyen (nu kaldet N'alin) en befolkning på omkring 1.160 muslimer, mens der i optællingen fra 1931 er registreret et befolkningstal på 1249, 1 kristen og resten muslimer, bosat i 299 huse.

I 1945 var indbyggertallet i Ni'lin oppe på 1.420, alle arabere, som ifølge en officiel land- og befolkningsopgørelse ejede 15.875 dunam jord. Af disse var 5.921 dunam plantager og kunstvandet jord, 3.053 dunam blev brugt til korn, mens 29 dunam var bebygget byområde.

Protester mod muren 
Beboerne i Ni'lin har sammen med internationale aktivister udført ugentlige demonstrationer mod en nærliggende udvidelse af den israelske Vestbredsbarriere (Muren, red.), siden muren begyndtes opført. Det vurderes, at den færdigbyggede mur afskærer 1/3 af Ni'lins land. 

I marts 2010 erklærede den israelske hær Ni'lin (samt nabobyen Bilin) lukket militærområde hver fredag. Dette varede til august 2010.

Noter 

Byer i Palæstina